Du kan få hjælp til alle elementer i denne gruppe. Klik på  [image]  øverst i dialogboksen, og klik derefter på det element, du vil have oplysninger om.


Viser en liste over opgaver, og hvornår de er angivet til at køre, hvornår de sidst startede, hvornår de sidst sluttede, og hvad resultaterne var.


Viser navnet på den planlagte opgave.


Her kan du skrive en kommentar til eller andre oplysninger om den planlagte opgave.


Her kan du angive den brugerkonto, der skal bruges til at køre den planlagte opgave. Hvis den planlagte opgave kræver rettigheder på administratorniveau, skal denne konto have administratorrettigheder.


Klik her for at søge efter den fil, du vil køre, i mapperne.


Her kan du angive den mappe, der indeholder programfilen eller relaterede filer. Programmer skal af og til bruge filer, der er placeret andre steder. Du skal muligvis angive den mappe, disse filer er placeret i, så programmet kan finde dem.


Her kan du angive stien til den fil, du vil køre som en planlagt opgave.

Hvis opgaveprogrammet kræver parametre, skal du skrive dem i boksen Kør efter opgavestien.

Hvis stien til opgaveprogrammet indeholder mellemrum, skal du bruge dobbelte anførselstegn (") omkring hele stinavnet.


Klik her for at angive en adgangskode til den konto, du angiver i boksen Kør som. Du skal angive den korrekte adgangskode til kontoen.


Her kan du angive adgangskoden. Der vises stjerner (*) i stedet for de tegn, du skriver.


Her kan du skrive og bekræfte adgangskoden. Der vises stjerner (*) i stedet for de tegn, du skriver.


Angiver, at den planlagte opgave skal køre på det angivne tidspunkt. Boksen er som standard markeret.


Starter først opgaver, efter at tastaturet og musen ikke er blevet brugt i den angivne periode. Hvis opgaven skal gentages, køres opgaven kun første gang, hvis computeren har været inaktiv i den angivne periode.

Hvis computeren ikke er inaktiv, når opgaven første gang prøver at starte, fortsætter Opgavestyring med at kontrollere, om computeren er inaktiv i den periode, der er angivet i Hvis computeren er i brug på det planlagte starttidspunkt, skal der forsøges igen i op til.

 Hvis computeren ikke bliver inaktiv i dette tidsrum, kører opgaven ikke.


Angiver, hvor længe Opgavestyring forsætter med at kontrollere, om computeren er inaktiv, hvis Start først den planlagte opgave, når computeren ikke har været i brug i er markeret, og computeren ikke er inaktiv på det planlagte tidspunkt.

Hvis computeren ikke bliver inaktiv i dette tidsrum, kører opgaven ikke.


Angiver det antal minutter, der skal gå uden brug af tastaturet eller musen, før opgaven starter.


Stopper den planlagte opgave, hvis du begynder at bruge computeren, mens opgaven kører.


Forhindrer den planlagte opgave i at køre, mens computeren kører på batterier.

Nogle programmer har regelmæssigt adgang til din harddisk, og det får batterierne til at løbe hurtigere ud. Hvis dette afkrydsningsfelt markeres, forlænges batteriernes liv.


Stopper kørslen af opgaven, når computeren begynder at køre på batterier.


Sletter opgavefilen fra computerens harddisk, efter at opgaven er afsluttet, og der ikke er planlagt flere opgaver. Dette er mest nyttigt i forbindelse med opgaver, der kun skal køre én gang.


Stopper opgaven, efter at den har kørt den angivne periode.


Klik her for at se yderligere indstillinger for planlægning.


Klik her for at se avancerede indstillinger for planlægning.


Angiver en startdato for den planlagte opgave.


Kører opgaven gentagne gange med det interval, der er angivet efter Hver.


Angiver, hvor ofte, i minutter eller timer, opgaven skal gentages.


Angiver en slutdato for den planlagte opgave.


Stopper de forekomster af opgaven, som stadig kører på den deadline, der er angivet i Tid eller Varighed. Denne indstilling er nyttig, hvis opgaven ikke stopper automatisk.

Hvis dette felt ikke er markeret, fortsætter opgaven med at køre, også efter den angivne deadline. Det er f.eks. nyttigt, hvis det tager en time at køre opgaverne, og de først starter 15 minutter før den angivne deadline. Hvis opgaven ikke stopper automatisk, når den er færdig med at køre, er det muligvis nødvendigt at stoppe den.


Viser den eller de aktuelle tidsplan(er) for opgaven.


Angiver, at gentagelsen af den planlagte opgave skal slutte på et angivet tidspunkt, eller at gentagelsen skal vare et bestemt stykke tid, efter at opgaven er startet.


Angiver det tidspunkt, hvor den planlagte opgave ikke længere bliver gentaget.


Angiver, hvor længe opgaven gentages.


Angiver, hvor ofte opgaven køres.


Angiver, hvornår på dagen opgaven starter, om det er på daglig, ugentlig eller månedlig basis eller med det samme.


Klik her for at angive yderligere indstillinger for planlægning for opgaven. Du kan f.eks. definere start- og slutdatoer.


Kører kun den planlagte opgave én gang, og starter på den angivne dato og det angivne tidspunkt.


Kører den planlagte opgave dagligt, og starter på den angivne dato og det angivne tidspunkt. Klik på den opadgående eller nedadgående pil for at angive, hvor ofte opgaven skal køre.


Angiver, hvor ofte, i uger, opgaven skal køres. Du kan vælge flere dage hver uge, hvor opgaven skal køres.


Angiver den dag, opgaven skal starte.


Angiver den dag, opgaven skal starte. Skriv et tal, eller klik på pilene for at angive en ny dag.

Hvis du angiver en dag mellem 29 og 31, kører opgaven kun i måneder, der har de dage.


Angiver den måned, opgaven skal starte. Du kan vælge flere måneder, opgaven skal køre i.


Angiver den dag i måneden, opgaven skal køres. På den første liste skal du angive, om opgaven skal køres på den første, anden, tredje eller sidste forekomst af en bestemt ugedag i en måned. På den anden liste skal du klikke på den ønskede ugedag.


Angiver, hvor længe computeren skal være inaktiv, før den planlagte opgave starter.


Klik her for at angive endnu en tidsplan for den aktuelle opgave. På denne måde kan du angive, at en opgave skal køre efter flere tidsplaner, f.eks. hver mandag og på den første dag i hver måned.


Klik her for at forhindre opgaven i at køre efter den valgte tidsplan. Den valgte tidsplan slettes fra listen med tidsplaner.


Klik her for at angive en anden tidsplan for opgaven. Du kan ved hjælp af denne funktion oprette flere tidsplaner.


Klik her for at slette en af de tidsplaner, du har oprettet for opgaven.


Klik her for at se og ændre de programrelaterede indstillinger for det planlagte program.


Oversigt

Opgavestyring er et værktøj, der gør dig i stand til at planlægge kørsel af opgaver, f.eks. diskdefragmentering, med regelmæssige intervaller, når det passer dig bedst. Opgavestyring starter, hver gang du starter Windows, og kører i baggrunden.

Når Opgavestyring kører på en computer med Windows 95, vises dette ikon   [image]  ved siden af uret på proceslinjen.

Du kan dobbeltklikke på ikonet for Opgavestyring på proceslinjen på computere, der kører Windows 95, for at åbne Opgavestyring. På computere, der kører enten Windows 95 eller Windows NT, kan du også åbne Opgavestyring ved at klikke på Denne computer og derefter klikke på mappen Opgavestyring.

Når Opgavestyring åbnes, kan du:

•	Planlægge, at en opgave skal udføres på daglig, ugentlig eller månedlig basis, eller på bestemte tidspunkter, f.eks. når computeren starter eller er inaktiv.

•	Ændre tidsplanen for eller slå en eksisterende opgave fra.

•	Tilpasse måden, hvorpå en opgave vil køre på det planlagte tidspunkt.

 Relaterede emner


Sådan bruges Opgavestyring med Windows 95 Plus! Systemagent

Windows 95 Plus! indeholder et værktøj til opgaveplanlægning, der hedder Systemagent. Hvis Plus! blev installeret på computeren, da du installerede Internet Explorer 4.0, blev Systemagent automatisk opgraderet til Opgavestyring. Alle opgaver, som tidligere blev planlagt med Systemagent, blev konverteret til Opgavestyrings-opgaver og vises på listen over opgaver i Opgavestyring.

Opgavestyring fungerer sammen med Plus!-programmer på samme måde, som Systemagent gjorde. Når du f.eks. først har opgraderet eller komprimeret et drev med DriveSpace 3, får Opgavestyring Komprimeringsagent til at køre med regelmæssige intervaller, præcis som Systemagent automatisk planlagde for Komprimeringsagent.

Hjælp til Systemagent findes stadig i Hjælp-filen til Windows 95 Plus!. Denne Hjælp er ikke længere gyldig, fordi den kun gælder for Systemagent.

 Relaterede emner


Sådan bruges Opgavestyring med Windows NT

Hvis computeren kører Windows NT, kan du også bruge kommandoen at til at planlægge opgaver automatisk. Kommandoen at er ikke tilgængelig på computere, der kører Windows 95.

Opgavestyring er ikke det samme som kommandoen at, men de arbejder sammen. Når du planlægger en opgave med kommandoen at, vises opgaven på listen med opgaver i vinduet Opgavestyring.

Du kan bruge Opgavestyring at ændre egenskaberne for en opgave, der er planlagt med kommandoen at. Hvis du gør det, skal du dog fortsætte med at bruge Opgavestyring til at få adgang til opgaven. Du kan ikke længere få adgang til den med kommandoen at.

Hvis du vil angive den brugerkonto, der skal bruges til at køre opgaver, som er er planlagt med kommandoen at, skal du åbne mappen Planlagte opgaver i Denne computer, klikke på menuen Avanceret og derefter klikke på AT-servicekonto.

 Relaterede emner


Sådan planlægges en ny opgave

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Klik på Tilføj opgave på listen med opgaver.

3	Følg vejledningen i guiden Tilføj opgave for at planlægge opgaven.

4	Hvis du vil angive avancerede indstillinger for opgaven, f.eks. angive, at opgaven skal køres flere gange hver gang, skal du markere afkrydsningsfeltet Vis avancerede egenskaber for opgaven i guidens sidste skærmbillede.

Tip!

•	Hvis du vil angive avancerede indstillinger for opgaven, f.eks. angive at opgaven skal køres flere gange hver gang eller angive parametre for opgavekommandoen, skal du markere afkrydsningsfeltet Vis avancerede egenskaber for opgaven i guidens sidste skærmbillede.

•	Hvis du vil have en ny opgave til at køre flere gange hver gang, skal du markere afkrydsningsfeltet Vis avancerede egenskaber for opgaven i guidens sidste skærmbillede og klikke på fanen Tidsplan. Klik derefter på Avanceret.

•	Hvis opgaveprogrammet kræver parametre, skal du markere afkrydsningsfeltet Vis avancerede egenskaber for opgaven i guidens sidste skærmbillede, klikke på fanen Tidsplan og skrive parametrene i boksen Kør efter opgavestien.

•	Kontroller, at computerens systemdato og -klokkeslæt er korrekt. Opgavestyring er afhængig af disse oplysninger for at kunne vide, hvornår de planlagte opgaver skal køres. Dobbeltklik på klokkeslættet på proceslinjen for at kontrollere eller ændre datoen eller klokkeslættet.

 Relaterede emner


Sådan fjernes en planlagt opgave

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Højreklik på den opgave, du vil fjerne, og klik derefter på Slet.

Tip!

•	Når du fjerner en planlagt opgave, fjerner du den kun fra listen med planlagte opgaver. Programfilen fjernes ikke fra harddisken.

•	Du kan også fjerne den planlagte opgave ved at trykke på DEL.


Sådan ændres en planlagt opgave

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Højreklik på den opgave, du vil ændre, og klik derefter på Egenskaber.

3	Hvis du vil skifte det program, du vil køre, skal du i boksen Kør skrive stien til opgaven eller klikke på Gennemse.

Klik på fanen Tidsplan for at ændre tidspunktet for opgaven.

Klik på fanen Indstillinger for at tilpasse indstillingerne for opgaven.

Tip!

•	Hvis du på computere, der kører Windows NT, ændrer det program, der køres, eller den brugerkonto, som bruges til at køre det, skal du angive adgangskoden for brugerkontoen.

•	Hvis opgaveprogrammet kræver parametre, skal du skrive dem i boksen Kør efter opgavestien.

•	Hvis stien til opgaveprogrammet indeholder mellemrum, skal du bruge dobbelte anførselstegn (") omkring hele stinavnet.

•	Kontroller, at computerens systemdato og -klokkeslæt er korrekt. Opgavestyring er afhængig af disse oplysninger for at kunne vide, hvornår de planlagte opgaver skal køres. Dobbeltklik på klokkeslættet på proceslinjen for at kontrollere eller ændre datoen eller klokkeslættet.

 Relaterede emner


Sådan stoppes en planlagt opgave, der kører

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Højreklik på den opgave, du vil stoppe, og klik derefter på Afslut opgave.

Tip!

•	Hvis en planlagt opgave starter et andet program, stopper denne kommando kun den oprindelige planlagte opgave og ikke den anden.

•	Hvis du vil genstarte opgaven, skal du højreklikke på opgaven og derefter klikke på Kør.

 Relaterede emner


Sådan afbrydes alle planlagte opgaver midlertidigt

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Klik på Afbryd Opgavestyring i menuen Avanceret.

Det er nyttigt, hvis du kører et andet program, f.eks. et spil, eller installerer software, og du ikke ønsker, at planlagte opgaver skal køre på samme tid.

Tip!

•	Når Opgavestyring er midlertidigt afbrudt, ser ikonet for Opgavestyring på proceslinjen sådan ud: .

•	Opgaver, der skulle have kørt, mens Opgavestyring er afbrudt, kører ikke igen før næste gang, de er planlagt til at køre.

•	Hvis du vil genoptage tidspunkterne for alle opgaverne, skal du klikke på Avanceret og derefter klikke på Fortsæt Opgavestyring.

 Relaterede emner


Sådan køres en opgave med det samme

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Højreklik på den opgave, du vil starte, og klik derefter på Kør.

Tip!

•	Du kan afslutte en opgave ved at klikke på menuen Filer og derefter klikke på Afslut Opgavestyring.

•	Hvis en opgave, som burde køre, ikke gør det, skal du kontrollere loggen ved at klikke på Vis log i menuen Avanceret for at se hvorfor.

 Relaterede emner


Sådan vises en log med tidligere planlagte opgaver

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Klik på Vis log i menuen Avanceret.


Sådan afsluttes Opgavestyring

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Klik på Afslut Opgavestyring i menuen Avanceret.

Bemærk!

•	Når du afslutter Opgavestyring, køres de planlagte opgaver ikke, og Opgavestyring starter ikke automatisk næste gang, du starter Windows.

 Relaterede emner


Sådan startes Opgavestyring

Hvis computeren kører Windows 95, skal du klikke på Start, pege på Programmer og pege på Tilbehør. Peg på Systemværktøjer, og klik derefter på Planlagte opgaver.

Hvis computeren kører Windows NT, skal du klikke på Start, pege på Programmer og pege på Administrative værktøjer. Klik derefter på Planlagte opgaver.

 Relaterede emner


Sådan angives AT-servicekontoen (kun Windows NT)

1	Åbn vinduet Opgavestyring ved at klikke på Denne computer, og klik derefter på mappen Planlagte opgaver.

2	Klik på AT-service i menuen Avanceret.

3	Hvis du vil køre opgaver, der er planlagt med kommandoen at, skal du klikke på Systemkonto eller klikke på Denne konto og derefter angive den brugerkonto, der skal bruges.

4	Hvis du klikkede på Denne konto, skal du angive den korrekte adgangskode for kontoen i boksene Adgangskode og Bekræft adgangskode.

Tip!

•	Hvis du klikker på Systemkonto, køres at-kommandoopgaver ved hjælp af kontoen LocalSystem, som har administrative rettigheder.

•	Den konto, du angiver, skal have nok rettigheder til at køre opgaver, du planlægger med kommandoen at. Hvis du f.eks. planlægger programmer, der kun kan køres af administratorer, skal den angivne konto være en administratorkonto.

•	Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

 Relaterede emner


Sådan får du vist planlagte opgaver på en fjerncomputer

1	Klik på ikonet for Andre computere.

2	Klik på den computer, du vil se planlagte opgaver på.

3	Klik på mappen Planlagte opgaver.

Tip!

•	Du kan kun se opgaver på en fjerncomputer, når du kører Windows NT, hvis du står som administrator på fjerncomputeren.

•	Du kan kun redigere opgaver på en fjerncomputer, når du kører Windows 95, hvis fjerncomputeren har fjernregistreringssoftware installeret og deler sharet x$, hvor x er harddisken med mappen Planlagte opgaver. I forbindelse med en computer, der kører Windows 95, skal det også specifikt angives, at brugerkontoen har fjernregistreringsadgang. Du kan angive, hvilke brugere, der har fjernregistreringsadgang til en computer, der kører Windows, ved at klikke på ikonet for Adgangskode i Kontrolpanel.


Sådan foretages fejlfinding i Opgavestyring

Hvis den planlagte opgave ikke kører som forventet, skal du højreklikke på den på listen med opgaver og derefter klikke på Egenskaber. Kontroller, at afkrydsningsfeltet Aktiveret på fanen Opgave er markeret. Kontroller, at tidspunktet er angivet korrekt under fanen Tidsplan.

Hvis et opgaveprogram ikke kører korrekt, skal du muligvis angive kommandoargumenter for det. Prøv et af følgende for at finde ud af mere om et program og dets argumenter:

•	Hvis programmet har online Hjælp, kan du søge i den.

•	Prøv at skrive følgende ved en kommandoprompt, hvor Program er navnet på programmet.

Program /?